དོན་ཚན་ཉེར་གཉིས་པ།ཐན་སྐྱོན་ཆུང་བ་དང་འབྲིང་བ་བྱུང་ཚེ།རྫོང་རིམ་པ་ཡན་གྱི་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ནས་གཤམ་གསལ་བྱ་ཐབས་སྤྱོད་ཆོག་པ་སྟེ།གཅིགམངའ་ཁོངས་ནང་གི་ཆུ་མཛོད་དང་།ཆུ་ཤུགས་གློག་ཁང་།ཆུ་རགས་སོགས་སུ་བསགས་པའི་ཆུ་བཀོད་གཏོང་བྱེད་པ་དང་།གཉིསསྐབས་ཐོག་གི་ཆུ་འཐེན་ས་ཚུགས་འཛུགས་པ་དང་།འཕྲལ་མཁོའི་ཁྲོན་པ་འདྲུ་བ།ཆུ་འདྲེན་ཡུར་བུ་བཟོ་བའམ་ཡང་ན་གཙང་པོ་རྒྱུག་ཤུལ་དུ་ཆུ་འགོག་པ།གསུམདུས་འཚམ་ངེས་སུ་འཕྲལ་མཁོའི་སྤྱོད་དམིགས་ཀྱི་ཆུ་རྩ་སྤྱོད་པའམ་ཡང་ན་འཕྲལ་མཁོའི་ཆུ་རྩའི་ལས་གྲྭ་སྐྲུན་པ།བཞིམི་ཕྱུགས་ཀྱི་འཐུང་ཆུ་དཀོན་པའི་ས་ཁུལ་ལ་ཆུ་སྐྱེལ་རྒྱུ་སྒྲིག་འཛུགས་བྱེད་པ།ལྔམི་ཐབས་ལ་བརྟེན་ནས་ཆར་པ་འབེབས་རྒྱུ་སྒྲིག་འཛུགས་བྱེད་པ།དྲུགཐན་འགོག་གི་འཕྲལ་སྡོམ་བྱ་ཐབས་གཞན་དག་བཅས་སོ།གོང་འཁོད་གཏན་འབེབས་ནང་གི་བྱ་ཐབས་སྤྱོད་སྐབས།སྲིད་འཛིན་ས་ཁོངས་གཞན་དག་དང་འབྲེལ་བ་ཡོད་ཚེ།ངེས་པར་དུ་རང་ལས་རིམ་པ་གཅིག་གིས་མཐོ་བའི་ཐུན་མོང་གི་མི་དམངས་སྲིད་གཞུང་ལ་ཆོག་མཆན་ཞུ་དགོས་པ་དང་།དུས་མཚུངས་རང་ལས་རིམ་པ་གཅིག་གིས་མཐོ་བའི་ཞོད་ཐན་འགོག་ཟོན་བཀོད་འདོམས་ལས་ཁུངས་ལ་སྙན་ཐོ་དཔོད་དགོས།འབྲེལ་ཡོད་སྡེ་ཚན་གཞན་དག་དང་འབྲེལ་བ་ཡོད་ཚེ།ངེས་པར་དུ་སྔོན་ཚུད་ནས་འབྲེལ་ཡོད་སྡེ་ཚན་ལ་བརྡ་ཐོ་གཏོང་དགོས།ཐན་སྐྱོན་སེལ་རྗེས།ངེས་པར་དུ་འབྲེལ་ཡོད་འཕྲལ་སྡོམ་བྱ་ཐབས་སྤྱོད་རྒྱུ་དུས་ཐོག་ཏུ་མཚམས་འཇོག་བྱས་ཁར།འཕྲལ་མར་འབྲེལ་ཡོད་སྡེ་ཚན་ལ་བརྡ་ཁྱབ་གཏོང་དགོས།